Ecclesia Sancti Bartholomaei (Theodisce *Kaiserdom*).

Wikidata Francofurtum ad Moenum
Res apud Vicidata repertae:Francofurtum ad Moenum: insigneFrancofurtum ad Moenum: insigne
*Civitas*: Germania  
*Locus*: 50°6′38″N 8°40′56″E  
*Numerus incolarum*: 759 224  
*Zona horaria*: UTC+1, UTC+2  
Situs interretialis  
*Nomen officiale*: Frankfurt am Main
**Gestio**

*Praefectus*: Peter Feldmann  
*Procuratio superior*: Darmstadt Government Region  

**Geographia**

*Superficies*: 248.31 chiliometrum quadratum  
*Regiones urbanae*: Frankfurt-Innenstadt I, Frankfurt-Innenstadt II, Q1444833, Frankfurt-Bornheim/Ostend, Frankfurt-Süd, Frankfurt-West, Q1444842, Q1444849, Q1444838, Q1444848, Frankfurt-Ost, Nieder-Erlenbach, Kalbach-Riedberg, Harheim, Nieder-Eschbach, Bergen-Enkheim  
*Territoria finitima*: Offenbachium ad Moenum, Wetteraukreis, Main-Kinzig-Kreis, Offenbach, Main-Taunus-Kreis, Hochtaunuskreis, Groß-Gerau, Bad Vilbel  

**Coniunctiones urbium**

*Urbes gemellae*: Birminghamia, Budapestinum, Diogilum, Dubai, Dorylaeum, Granada, Quancheum, Cairus, Cracovia, Lipsia, Lugdunum, Mediolanum, Praga, Telavivum, Torontum, Yokohama, Philadelphia, Chennai, Iedda, Eskişehir, Guadalaxara  

**Tabula aut despectus**

Francofurtum ad Moenum: situsFrancofurtum ad Moenum: situs
Vicus vetus
**Francofurtum ad Moenum** est urbs Germanica et maxima Hassiae rei publicae. Nomen recens lingua Theodisca est *Frankfurt am Main.* In Ecclesia Catholica Romana ad dioecesim Limburgensem pertinet.

Insigne urbis est clara caelolinea? multorum caeliscalpiorum, propter multas argentarias Francofurtum saepe *Mainhattan* vel *urbs argentariarum* appellatum est et Novo Eboraco comparatur.

Medio aevio Francofurtum ad Moenum una ex maximis urbium Germaniae, ab anno 1372 urbs imperialis fuit. Usque ad Sacri Romani Imperii finem (anno 1806) plerique Regum Romanorum in Francofurto coronantur. Anno 1815 fuit urbs-civitas, quo annis 1848/9 consilia Confoederationis Germanicae, primum parlamentum Germanicum instituendi, habebantur. Postea ab anno 1870 Industrialisatione incrementum incolarum urbis magnitudinem augebat. Ab anno 1998 se *Urbem Europaeam* vocitatur.

Hodie Urbs centrum commerciale magnum, urbs argentarium videtur: inveniuntur in Francofurto Argentaria primaria Europaea, Argentaria centralis Germaniae, bursa internationalis, institutorum plurium commercialium sedes ut *Deutsche Bank*, *Commerzbank*, *DZ Bank*.

Intersectio commeatus urbs maximum momentum habet: Aeroportus *Rhein-Main* est unus ex maximis Europaeis aeroportibus, Statio principalis Francofurtensis autovias committit, *Intersectio Francofurtensis* numero autocinetorum maximo vehitur.

Ex 500 annis, ex inventione artis typographica  Moguntiaco proximo Iohannis Gutenberg benificio, commercium librorum momentum habebat. Hodie *Mercatus Librorum Francofurtensis* est omnium terrarum maximus.

Urbis centro non consueto numerus caeliscalpiorum cresces invenitur. *Turris Mercatoria* (altitudinis 256.5 m) et *Turris Commerzbank* (altitudinis 259 m) altissimae Unionis Europaeae sunt.

Cives clares sunt scriptor Ioannes Volfgangus Goethius, compositor Paulus Hindemith, philosophus Arthurus Schopenhauer.

Historia
--------

Francofurtum ad Moenum Die 22 Februarii 794, Francofurti primo in tabula Caroli Magni mentionem factum est. Annis ab 1815 ad 1866 urbs libera Confoederationis Germanicae fuit, deinde ad annum 1945 ad Borussiam pertinuit, deinde pars Hassiae civitatis facta est. Anno ab 1948 ad 1949 Consilium Parlamentaricum deliberavit, an Francofurtum caput novae Republicae Foederativae fieret. Sed Conrado Adenauer urgente Bonna hanc honorem abstulit.

Geographia
----------

Linea caelestis Francofurti ad Moenum
Francofurtum ad flumen Moenum iacet. Nomen indicat transitus Francorum scilicet trans Moenum. Nidaha fluvius in suburbio *Frankfurt-Hoechst* vocato in Moenum fluit.

Commeatus
---------

* Statio principalis Francofurtensis

Incolae noti
------------

Francoforti olim vixerunt aut nati sunt et hodie vivunt multi illustres viri atque feminae:

### Nati

Ioannes Wolfgang Goethe
* Ioannes Wolfgang Goethe (1749 - 1832), scriptor et philosophus
* Anna Elisabeth Schönemann, Goethii sperata
* Fridericus Wöhler (1800 - 1882), chemicus
* Maria de Agoult (1805 - 1876), scriptrix Francica; mortua anno 1876.
* Iacobus Henricus Schiff (1847 - 1920), argentarius et amator artium (mortuus Novi Eboraci)
* Gulielmus Creizenach (1851-1919), historicus litterarum
* Volfgangus Theodoricus Schnurre, scriptor
* Elisabetha Schwarzhaupt (1901 - 1986), rerum politicarum perita Germanica factionis CDU.
* Heidemaria Wieczorek-Zeul (\*1942), rerum politicarum perita factionis SPD.
* Rolandus Koch (\*1958), rerum politicarum peritus factionis CDU.

### Mortui

* Matthias Flacius (1520 - 1575, theologus)
* Gerardus Dorneus (1530 - 1584), alchmista et editor operum Paracelsi
* Matthaeus Merian Iunior (1621 - 1687), Helveticus-Germanicus imaginum e aene sculptarum auctor, pictor, et editor.
* Paulus Hindemith (1895 - 1963, compositor)
* Ioannes Wilhelmi (1899 - 1970), vir publicus et sodalis factionis CDU
* Elisabetha Schwarzhaupt (1901 - 1986), rerum politicarum perita Germanica factionis CDU.
* Gualterius Wallmann (1932 - 2013), vir publicus factionis CDU

Res oeconomicae
---------------

Hic maxima bursa Germaniae est et Nundinae Francofurtenses anniversariae habentur.

Bursa.

Commeatus
---------

Apud Francofurtum aeroportus maximus Germaniae situs est. Anno 1968 Ferrivia Subterranea Francofortensis coepta est.

Tabula viarum ferriviae.
Ferrivia strataria.

Vita civium
-----------

Regio caelebs est pomacio facto, quod idiomata loci *Äppelwoi* vocatur.

Societates scientificae
-----------------------

* Societas Zoologica Germaniae

Pinacotheca
-----------

* Bibliotheca LITTERIS RECUPERATA LIBERTATE CIVITASBibliotheca LITTERIS RECUPERATA LIBERTATE CIVITAS
* Horologium solarium quod dicit LUCEM DEMONSTRAT UMBRAHorologium solarium quod dicit LUCEM DEMONSTRAT UMBRA
* Πλέων ἐπὶ οἴνοπα πόντον ἐπ ἀλλοθρόους ἀνθρώπουςΠλέων ἐπὶ οἴνοπα πόντον ἐπ ἀλλοθρόους ἀνθρώπους

Urbes sorores
-------------

Francofurti urbes sorores sunt:

* Hispania Barcino, Hispania, ab anno 2006
* Regnum Unitum Birminghamia, Regnum Unitum, ab anno 1966
* Hungaria Budapestum, Hungaria, ab anno 1990
* Polonia Cracovia, Polonia, ab anno 1991
* Nicaragua Granada, Nicaragua, ab anno 1991
* Respublica Populi Sinarum Quancheum, Respublica Populi Sinarum, ab anno 1988
* Francia Lugdunum, Francia, ab anno 1960
* Italia Mediolanum, Italia, ab anno 1971
* Cechia Praga, Cechia, ab anno 1990

Foedera amica:

* Aegyptus Cairus, Aegyptus, ab anno 1979
* Emiratus Arabi Uniti Dubai, Emiratus Arabi Uniti, ab anno 2005
* Germania Lipsia, Germania, ab anno 1990
* Israel Tel Aviv, Israel, ab anno 1980
* Canada Torontum, Canada, ab anno 1989

Notae
-----

1. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3
2. ↑  Confer: Thesaurus germanicus latinus "Menge-Güthling"

Bibliographia
-------------

* Kate Connolly, "Frankfurt prepares for Brexit bankers: 'Maybe our city will change them'" in *The Guardian: Cities* (27 Ianuarii 2017) **(Anglice)**

Nexus interni
-------------

* Eintracht Frankfurt
* Diurnarium Generale Francofordense
* Septimanae Latinae Amoeneburgenses
* Taunus mons

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Francofurtum ad Moenum** spectant. |

* Francofurtum ad Moenum Urbis pagina domestica officialis